CELEX: 62010TN0532
Language: ro
Date: 2010-11-13 00:00:00
Title: Cauza T-532/10: Acțiune introdusă la 13 noiembrie 2010 — Cosepuri/EFSA

29.1.2011   
            
            
               RO
            
            
               Jurnalul Oficial al Uniunii Europene
            
            
               C 30/43
            
         Acțiune introdusă la 13 noiembrie 2010 — Cosepuri/EFSA
   (Cauza T-532/10)
   ()
   2011/C 30/79
   Limba de procedură: italiana
   
      Părțile
   
   
      Reclamantă: Cosepuri Soc. coop. p.a. (Bologna, Italia) (reprezentant: F. Fiorenza, avocat)
   
      Pârâtă: Autoritatea Europeană pentru Siguranța Alimentară (EFSA)
   
      Concluziile reclamantei
   
   
               —
            
            
               Anularea respingerii cererii de acces la dosarul opus Cosepuri în data de 15 septembrie 2010;
            
         
               —
            
            
               obligarea EFSA la prezentarea documentelor confidențiale,
            
         
               —
            
            
               obligarea EFSA la plata cheltuielilor de judecată.
            
         
      Motivele și principalele argumente
   
   Reclamanta în prezenta cauză, aceeași precum în cauza T-339/10 (1), Cosepuri/EFSA, solicită anularea deciziei Autorității Europene pentru Siguranța Alimentară (EFSA) din 15 septembrie 2010 privind cererea de ofertă 2010/S 51-074689 reluată în procesul-verbal CFT/EFSA/FIN/2010/01, care are ca obiect atribuirea serviciului de navetă în Italia și în Europa, încheiat cu atribuirea către o altă întreprindere.
   Prin intermediul deciziei atacate, EFSA a refuzat accesul la anumite acte din cadrul cererii de ofertă și, în special, la actele privitoare la condițiile de admitere și de atribuire a ofertei considerate cea mai avantajoasă din punct de vedere economic.
   În susținerea pretențiilor formulate, reclamanta invocă încălcarea dispozițiilor relevante din Regulamentul (CE) nr. 1605/2002 al Consiliului din 25 iunie 2002 (2) și din Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (3), precum și încălcarea obligației de motivare a deciziei, a principiului transparenței și a dreptului de acces la dosar. În plus, reclamanta a invocat un abuz de putere.
   Reclamanta critică în special lipsa menționării de către pârâtă a prejudiciului concret produs societății adjudecatare a contractului prin accesul la documentele solicitate, precum și lipsa motivării refuzului parțial al cererii întrucât, în raport cu cererea de ofertă, este vorba despre date comparative care apar în documentele prezentate de concurenți pentru cererea de oferte și care nu cuprind, în consecință, informații comerciale confidențiale. Pe de altă parte, reclamanta solicită conexarea prezentei proceduri și a cauzei T-339/10, aflată în prezent pe rolul Tribunalului.
   
      (1)  JO C 288, p. 47.
   
      (2)  Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (JO L 248, p. 1, Ediție specială, 01/vol. 3, p. 198).
   
      (3)  JO L 1745, p. 43, Ediție specială, 01/vol. 3, p. 76.